Daugavpils pilsētas domes iepirkumu komisija

**“Angiogrāfijas ierīces ar integrētu intravaskulāro sonogrāfiju piegāde angiogrāfijas un sirds kateterizācijas laboratorijai (SAM 9.3.2.)”**

identifikācijas numurs DPD 2018/21

**GROZĪJUMI Nr.2**

Iepirkuma procedūras identifikācijas numurs DPD 2018/21 “Angiogrāfijas ierīces ar integrētu intravaskulāro sonogrāfiju piegāde angiogrāfijas un sirds kateterizācijas laboratorijai (SAM 9.3.2.)”,dokumentos

1. Pagarināt piedāvājumu iesniegšanas termiņu **līdz 2018.gada 21.maijam, plkst.11.30** un attiecīgi grozīt Konkursa nolikuma 8.3.punktu un 8.6.punktu, šajos punktos aizstājot datumu un laiku “2018.gada 7.maijs plkst.11.00” (attiecīgā locījumā) ar datumu un laiku “**2018.gada 21.maijs plkst.11.30**” (attiecīgā locījumā).
2. Izdarīt šādus precizējošus grozījumus:
   1. izteikt konkursa Nolikuma 2.punktu šādā redakcijā:

“**Pasūtītāja nosaukums, adrese un citi rekvizīti**

Daugavpils pilsētas dome, reģistrācijas Nr.90000077325, adrese: K. Valdemāra ielā 1, Daugavpilī, LV-5401, tālrunis: 65404338, fakss 65421941.”

* 1. izteikt konkursa Nolikuma 10.2.2.apakšpunkta pirmo teikumu šādā redakcijā:

“Iesniedzot piedāvājumu, Pretendents ar drošu elektronisko parakstu un laika zīmogu paraksta vismaz piedāvājuma nodrošinājumu.”

* 1. izteikt konkursa Nolikuma 11.1.punktu šādā redakcijā:

“11.1. Piedāvājuma nodrošinājums ir iepirkuma procedūras dokumentos paredzēta naudas summas iemaksa Pasūtītāja norādītajā kontā, bankas vai apdrošināšanas sabiedrības garantija par noteiktu naudas summu, kuru Pretendents kopā ar piedāvājumu iesniedz Pasūtītājam kā nodrošinājumu piedāvājuma spēkā esībai. Apdrošināšanas sabiedrības garantijai ir pievienojams dokuments, kas apliecinātu, ka uz piedāvājuma iesniegšanas brīdi par šo garantiju ir veikta apmaksa pilnā apmērā.”

* 1. izteikt konkursa Nolikuma 13.punkta pirmo rindkopu šādā redakcijā:

“Pretendentu izslēgšanas gadījumi tiks pārbaudīti Publisko iepirkumu likuma 42.pantā noteiktajā kārtībā: 42. pants. Pretendentu izslēgšanas gadījumi ir noteikti Publisko iepirkumu likuma 42.panta pirmajā daļā (https://likumi.lv/ta/id/287760-publisko-iepirkumu-likums#p42&pd=1).”

* 1. papildināt konkursa Nolikuma 15.1.punkta ailes “Iesniedzamā informācija, kas nepieciešama, lai Pretendentu novērtētu saskaņā ar minētajām prasībām:” ceturto teikumu aiz vārda “pretendents” ar vārdiem “vai tā piesaistītais apakšuzņēmējs”.
  2. aizstāt konkursa Nolikuma 15.1.punkta piektajā teikumā vārdu “sertificēts” ar vārdu “reģistrēts”.
  3. precizēt konkursa nolikuma 15.punkta tekstā apakšpunktu numerāciju.
  4. aizstāt konkursa Nolikuma 15.3.punkta tekstā vārdus “bankas galvojuma” ar vārdiem “kredītiestādes garantijas vai apdrošināšanas polises”.
  5. izteikt konkursa Nolikuma 15.4.punktu šādā redakcijā:

|  |  |  |
| --- | --- | --- |
| 15.4. | Pretendents nodrošina attiecīgi sertificētu/kvalificētu speciālistu piesaisti Līguma izpildei. | Pretendenta apliecinājums par to, ka pretendenta rīcībā ir ne mazāk kā viens servisa inženieris, kurš ir ražotāja/ražotāja pilnvarota pārstāvja apmācīts un sertificēts preces uzstādīšanai, remonta un apkopes veikšanai.  Apliecinājumam pievienot iepirkuma līgumā iesaistāmā personāla sarakstu un attiecīgu sertifikātu/kvalifikācijas dokumentu kopijas vismaz par šādiem speciālistiem: **servisa inženieris**. |

* 1. svītrot konkursa Nolikuma 15.5.punktā tekstu “un nodrošināt tās servisu (remontu, garantijas apkopi)”.
  2. aizstāt konkursa Nolikuma 15.6.punktā tekstu “Ministru kabineta 19.08.2014. noteikumiem Nr. 482 “Noteikumi par aizsardzību pret jonizējošo starojumu medicīniskajā apstarošanā” un 12.11.2013. noteikumiem Nr. 1284 “Darbinieku apstarošanas kontroles un uzskaites kārtība”” ar tekstu “Ministru kabineta 2017. gada 28. novembra noteikumiem Nr. 689 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība”.
  3. aizstāt konkursa Nolikuma 15.7.punktā tekstu “un Latvijas Republikas attiecīgo jomu reglamentējošo normatīvo aktu” ar tekstu “direktīvas 93/42/EEK “Par medicīnas ierīcēm”.
  4. svītrot konkursa Nolikuma 4.pielikuma 4.7.punktā vārdus “ES valstī izdots”.
  5. svītrot konkursa Nolikuma 16.punktā tekstu “45. un”.
  6. izteikt konkursa Nolikuma 20.5.punkta tabulu šādā precizējošā redakcijā:

|  |  |  |
| --- | --- | --- |
| **Nr. p.k.** | **Prasības** | **Piešķirtie punkti** |
| **1.** | Galda virsmas rentgena staru absorbcijas koeficients pie 100 kV, ne vairāk 1,4 mm Al. |  |
| 1.1. | no 1.3 mm Al līdz 1.39mm Al | 1 punkts |
| 1.2. | no 1.2 mm Al līdz 1.29mm Al | 3 punkti |
| 1.3. | mazāk par 1.19 mm Al | 6 punkti |
| **2.** | Anoda siltumietilpība, vismaz 5 MHU |  |
| 2.1. | no 5.1 MHU līdz 6.0 MHU | 1 punkts |
| 2.2. | no 6.1 MHU līdz 7.0 MHU | 3 punkti |
| 2.3. | no 7.1 MHU līdz 8.0 MHU | 5 punkti |
| 2.4. | vairāk par 8.1 MHU | 9 punkti |
| **3.** | Spuldzes moduļa kopējā siltumietilpība, vismaz 7,0 MHU |  |
| 3.1. | no 7.1 MHU līdz 8.0 MHU | 1 punkts |
| 3.2. | no 8.1 MHU līdz 9.0 MHU | 3 punkti |
| 3.3. | no 9.1 MHU līdz 10.0 MHU | 5 punkti |
| 3.4. | vairāk par 10.1 MHU | 9 punkti |
| **4.** | Anoda dzesēšanas ātrums, vismaz 1500 kHU/min |  |
| 4.1. | no 1501 kHU/min līdz 1600 kHU/min | 1 punkts |
| 4.2. | no 1601 kHU/min līdz 1700 kHU/min | 3 punkti |
| 4.3. | no 1701 kHU/min līdz 1800 kHU/min | 5 punkti |
| 4.4. | vairāk par 1801 kHU/min | 6 punkti |

* 1. pievienot konkursa Nolikuma 1.pielikumam kabineta shēmu kā 1.1.pielikumu.
  2. papildināt konkursa Nolikuma 1.pielikuma 10.11.punktu aiz vārda “Bezmaksas” ar tekstu “10 (desmit)”.
  3. papildināt konkursa Nolikuma 3.pielikuma 10.11.punktu aiz vārda “Bezmaksas” ar tekstu “10 (desmit)”.
  4. izteikt konkursa Nolikuma 2.pielikuma otrās rindkopas 3.punktu šādā redakcijā:

“piedāvājuma summā iekļautas visas pretendenta paredzamās izmaksas, transporta izdevumi, preces vērtība, visas preces iepakojuma, piegādes, uzstādīšanas un palaišanas ekspluatācijā izmaksas, tehniskā apkope un darbības traucējumu novēršana, remonts garantijas laikā, darbinieku apmācība, kā arī visi nodokļi un nodevas, ja tādas ir paredzētas (izņemot PVN), kas nepieciešami kvalitatīvās Preces piegādei.”

* 1. svītrot konkursa Nolikuma 2.pielikumā un 3.pielikumā tekstu “Šis dokuments ir parakstīts ar drošu elektronisko parakstu un satur laika zīmogu.”

1. Izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamo Elektronisko iepirkumu sistēmas e-konkursu apakšsistēmu, veikt attiecīgus grozījumus un piedāvājumu iesniegšanas termiņa labojumus atklāta konkursa “Angiogrāfijas ierīces ar integrētu intravaskulāro sonogrāfiju piegāde angiogrāfijas un sirds kateterizācijas laboratorijai (SAM 9.3.2.)”, identifikācijas Nr.DPD 2018/21, profilā.
2. Publicēt nolikumu ar grozījumiem un grozījumu tekstu Pasūtītāja mājas lapā [www.daugavpils.lv](http://www.daugavpils.lv), kā arī Elektronisko iepirkumu sistēmā [www.eis.gov.lv](http://www.eis.gov.lv).

Iepirkumu komisija